google/wiki40b huggingface dataset:
A. L. Morton

Liv og virke

Morton var eldste sønn av en bonde i Yorkshire. Han hadde to søsken, Kathleen og Max. Han gikk på mellomskole i Bury fram til han var 16 da han ble sendt til kostskole i Eastbourne, og i tiden 1921-1924 studerte han på Universitet i Cambridge hvor han blant annet ble venner med Alan Hutt, senere en framtredende typograf, og Ivor Montagu, senere en framtredende filmregissør. Alle tre ble medlem av universitets Labour Club. På universitet ble overbevist sosialist, muligens via den kommunistgruppen som dannet seg rundt Maurice Dobb.
Etter universitet underviste han en tid på A.S. Neills Summerhillskole i Suffolk, preget av særegne pedagogiske og frilynte undervisningsmetoder, men etter et år flyttet han til London for å skrive og for å drive en bokhandel i nærheten av Finsbury Circus. Der ble han medlem av det britiske kommunistpartiet (CPGB) i 1929, og var medlem resten av livet sammen med sin hustru Vivien, datter av Thomas A. Jackson. Han var med på å opprette partiets historikergruppe hvor han selv var formann i tretti år. Han deltok i hungermarsjene i 1934 og ble senere ble han medlem av staben i avisen Daily Worker hvor han jobbet til og fra resten av livet. I 1937 trakk han seg tilbake for å skrive den innflytelsesrike A People's History of England. Den ble adoptert som kvasioffisielt som kommunistpartiets egen nasjonale historie, og gikk gjennom senere revisjoner på det grunnlaget.
Morton arbeidet hovedsakelig som en uavhengig forsker og var en av de ledende kommunistiske historikere i en gruppe som ble invitert til Moskva i 1954-1955 sammen med Christopher Hill, Eric Hobsbawm og Robert Browning. Han deltok i folkets marsj for arbeid på 1980-tallet og døde i 1987 i sitt hjem i The Old Chapel Clare i Suffolk, 84 år gammel.
Emmanuel Mbola

Karriere

Mbola startet karrieren sin i 2007 i den zambiske klubben Mining Rangers, og ble hentet til den armenske klubben Pyunik FC i mai 2009.

Internasjonal karriere

Mbola debuterte for hjemlandet sitt i en VM-kvalifiseringskamp mot Egypt 29. mars 2008. I en alder av 16 år, åtte måneder og tre dager, ble Mbola den nest yngste spilleren som deltok i Afrikamesterskapet gjennom tidene, kun slått av Gabons Shiva N'Zigou.
Chingford

Historie

Stedet er nevnt i Domesday Book (1086) som Cinghefort. De eldste bosetningene var landsbyer ved Chingford Green og Chingford Hatch. Langs elvebredden var det en del trafikk, fordi stedet lå langs ruten mellom Waltham Abbey og Stratford via Walthamstow.
Stedsnavnet har gitt navn til elven Ching gjennom en tilbakedannelse, fordi man på et tidspunkt antok at det betydde «krysningsstedet i Ching». Men det kommer egentlig fra cëgingaford, som betyr «de som bor ved det stutte krysningsstedet».
Chingford ble en markedsby i løpet av middelalderen. Langt inn på 1800-tallet bestod den ikke av stort mer enn en klynge landsbyer og gårder som lå nokså isolert. I 1873 endret dette seg da jernbanen kom. Da Corporation of London fikk ansvaret for Epping Forest i 1878 ble det enda mer aktuelt for pendlere å bosette seg der. I 1882 ble skogen offisielt åpnet for publikum av dronning Victoria.
I 1894 ble Chingford et urbant distrikt, og fikk dermed status som by. I 1965 ble den innlemmet i bydelen Waltham Forest og dermed i Stor-London. Den utgjør dermed ikke lenger et eget distrikt, men er fortsatt en by innenfor en større by. I mellomkrigsårene var det stor utvikling, og senere har det blant annet kommet et stort handelsområde på Chingford Mount.

Severdigheter

Queen Elizabeth's Hunting Lodge, opprinnelig kalt Great Standing, ble bygget for Henrik VIII i 1543. Den ble brukt når monarken ønsket å se hjortene i skogen, og fikk senere navn etter Elizabeth I fordi hun satte pros på stedet. Den har blitt endret mye etter hennes tid. Bygningen ligger i Epping Forest rett utenfor byen, og er åpen for publikum.
På Pole Hill, også rett utenfor byen, står en obelisk i granitt. Den ble reist i 1824 av John Pond, som var Astronomer Royal. Obelisken markerer nordlig retning fra Royal Observatory Greenwich. Plasseringen skulle være på Greenwichmeridianen, men ved omkalkuleringen av denne på 1800-tallet kom man til at den står omkring fem og en halv meter vest for meridianen.

Gilwell Park

Gilwell Park er en leirplass og aktivitetssenter for speidere, og brukes også av skoler og andre ungdomsorganisasjoner. Gilwell Park huser også et trenings- og konferansesenter. Det 44 hektar store området ligger i Epping Forest, nær Chingford.
University of Michigan

Historie

University of Michigan ble etablert i Detroit i 1817. I 1837 flyttet universitetet til Ann Arbor, der det fortsatt har hovedbase. I tillegg til Ann Arbor har UM campuser i Flint og i Dearborn.
Kvinner fikk lov til å studere ved UM allerede i 1870, og University of Michigan var det tredje universitetet i USA som tillot dette.
På første halvdel av 1900-tallet ekspanderte University of Michigan sterkt, og satset mye på forskning. Under andre verdenskrig foregikk det omfattende militærteknologisk forskning på UM, spesielt for Den amerikanske marinen.
På 1960- og 70-tallet hadde universitetet mange politisk radikale studenter. Dette førte til mange protester mot regjeringens politikk i Sydøst-Asia.

Studier

Det er 25 000 studenter på bachelornivå og 15 000 studenter på masternivå ved University of Michigan i Ann Arbor. Det finnes 600 forskjellige studieprogrammer. 90% av studieprogrammene er rangert som blant de 20 beste i USA.
University of Michigan har rundt 5 000 vitenskapelig ansatte. Som mange andre forskningsuniversiteter brukes i stor grad masterstudenter til å undervise på lavgradsnivå.
Skolepengene ved University of Michigan er høyest i USA blant offentlige universitetene. For studenter utenfra Michigan koster det omtrent $30 000 i året for undervisningen alene. For studenter bosatt i Michigan er skolepengene omtrent US$ 6 000 – 10 000.

Idrett

Idrettslaget til University of Michigan heter U of M Wolverines. Det spiller i øverste divisjon i National Collegiate Athletic Association i alle sportsgrener unntatt ishockey.
Som ved de fleste universiteter i USA er det amerikansk fotball som er den mest populære idretten. Wolverines vant den første Rose Bowl i 1902 og har tilsammen elleve nasjonale seire. Det siste nasjonale mesterskapet ble vunnet i 1997. Tre vinnere av Heisman-troféet som årlig gis til den beste spilleren i amerikansk collegefotball, har kommet fra University of Michigan. Hjemmebanen til Wolverines i amerikansk fotball er Michigan Stadium, som med en kapasitet på 107 500 er verdens største i sitt slag. Hovedrivalene til Wolverines er Michigan State Spartans, Notre Dame Fighting Irish og Ohio State Buckeyes.

Bibliotekressurser

Bibliotekene ved University of Michigan har 8,134 millioner titler, som gjør det til USAs tolvte største bibliotek (2006).
Dyscinetus morator

Utseende

En middelsstor (12-19 millimeter), glatt, blankt rødbrun til svart hornbille. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og nokså kraftig punktert, dekkvingene med kraftige punktrader, men også grove punkter mellom radene. Dekkvingene har fem lave, opphøyde ribber. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen. Denne arten er temmelig variabel i farge, kroppsform og størrelse.

Levevis

Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

Utbredelse

Artene er utbredt fra New England i nord til Guatemala i sør, mot vest til Texas og Oklahoma.
Compsosoma mniszechii

Utseende

Middelsstore, tettbygde, brunlige trebukker. Antennene er noe lengre enn kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige.

Utbredelse

Arten er utbredt i det nordvestre Brasil og Peru.
Storjo

Beskrivelse

Storjoer er 50-58 cm. lang og har et vingespenn på 125-140 cm. Hannene veier omtrent 1,27 kg. og hunnene omtrent 1,41 kg. Voksne fugler er gråbrune, og ungfuglene er brune.

Atferd

Storjoen hekker på Island, Færøyene, i Norge, Skottland og Irland. Den legger kun to egg. Den overvintrer i Atlanterhavet.
Philippe Braastad-Tiffon SARL

Philippe Braastad-Tiffon SARL er en fransk produsent av brennevin. De har ikke egne vinmarker, og er derfor en negociant.
Selskapet ble etablert av Philippe Braastad-Tiffon i 1999, etter at han brøt ut av konjakkhuset Braastad etter uenighet om driften av huset. De selger konjakk under merkenavnet Duquai, og brandy under merkenavnet Braastad-Tiffon.
Ciudad Obregón

Ciudad Obregón er den nest største byen i den meksikanske delstaten Sonora. Byen befinner seg i kommunen Cajeme syd i Sonora. Cajeme var også navnet på byen frem til den fikk sitt nåværende navn fra Álvaro Obregón i 1928.
F. B. Culley kullkraftverk

F. B. Culley kullkraftverk  er et varmekraftverk ved byen Newburgh i Warrick County, delstaten Indiana i USA. Det ligger ved Ohio River og har en installert produksjonskapasitet på 369 MW fordelt på 3 enheter. Brenselkilden er kull. Utbyggingen skjedde 1965–1973. Operatør og hovedeier er energiselskapet Vectren Corp. 
Anlegget ligger ved siden av Warrick kullkraftverk.
Westmere

Westmere, også kalt Nehalem-C, er en mikroarkitektur som består i en 32 nanometer implementasjon av Nehalem. De første mikroprosessorer i denne arkitekturen ble lansert av Intel den 7. januar 2010. Westmere omfatter første generasjon av Intel Core, deriblant Intel Core i3, i5 og /i7. Core i5 og Core i3 hadde vært tilgjengelige i «Nehalem», men dette var den første arkitekturen med Core i3.
Gudvangatunnelen

Brannen i 2013

Den 5. august 2013 klokka 12.10 fikk politiet melding om brann i en lastebil 2–3 km inn fra Undredal-siden. En stor redningsaksjon ble satt i gang og involverte en rekke organisasjoner. Rundt 70 mennesker ble sendt til sykehus i Lærdal, Førde, Bergen og Voss. 24 av disse var kinesiske passasjerer i en turistbuss. Veien var stengt i seks uker.

Brannen i 2015

Den 11. august 2015 begynte det å brenne i en svensk turistbuss i tunnelen, 37 personer ble evakuert, av dem var fire alvorlig skadet. Gudvangatunnelen fikk store skader ved brannen og ble stengt flere uker for reparasjon. Anbefalt omkjøring var for Bergen–Oslo Rv 7, og for Bergen–Sogndal Rv 13/Rv 55 for personbiler og E39/Fv/Rv 55 for lastebiler. Tunnelen var stengt til 31. august 2015 for reparasjonsarbeid.

Brannen i 2019

Natt til lørdag 30. mars 2019 oppsto en ny brann. På grunn av pågående vedlikeholdsarbeid var det kolonnekjøring i tunnelen. En kolonne med fire vogntog på vei gjennom fra Undredal-siden de var halvannen kilometer inn i tunnelen da det begynte å brenne i ett av vogntogene. Følgebilen fikk varslet, og sjåføren fikk organisert evakuering av 32 personer som befant seg i tunnelen. Tunneltaket fikk tilsynelatende store skader og tunnelen ble totalstengt noen dager. Vegvesenet opplyser at tunnelen ble åpnet for kolonnekjøring for rutegående kjøretøy onsdag den 3. april, og så åpnet for fri ferdsel fra fredag 5. april, dog fortsatt med kolonnekjøring i perioder.
Abdulmalek Al-Khaibri

Landslaget

Han ble tatt ut i Saudi-Arabias tropp til VM i fotball 2018 i Russland.
Nancy Hopkins

Unge år

Hun ble født som Nancy Hopkins 16. mai 1909 i Washington, DC. Hennes far var Alfred Francis Hopkins I (1879-1955),  født i Wayne, Pennsylvania som drev en antikvitetsbutikk. Alfred ble sagt å være i slekt med Hopkinsfamilien som etablerte Johns Hopkins University. Alfreds far var fra Maryland, og hans mor fra Maine. Nancys mor var Anne DeWolf Gibson (1877-1963). Nancy hadde en bror, Alfred Francis Hopkins II (1914-1988), illustratør, og to søstre, Frances og Betty. Hun var niese av Lady Nancy Astor og hennes onkel, Charles Dana Gibson (1867-1944), var skaperen av Gibson Girl

Første flyvning

I november 1927 hadde hun sin første flytur fra Hoover-Field i Arlington, Virginia, og i 1929 fikk hun  begrenset kommersiell lisens (elevbevis) på Roosevelt Field i New York. I 1930 har hun oppført sitt yrke som «luftfart air pilot». Samme år som hennes far er oppført som en antikkselger

1930 National Air Tour

I 1930 deltok hun i Women's Dixie Derby,et  3 000 km langt løp fra Washington, District of Columbia til Chicago, Illinois. Hun fløy sin Viking Kitty Hawk B4 biplan, NC30V. Samme år var hun en av fire kvinner som deltok i det 7 000 kilometer lange Ford National Reliability Air Tour, og den eneste kvinnen som deltok.

Ekteskap

Hun giftet seg med Irving Vanderroest Tier (1902-1978) den 24. februar 1931 i Connecticut.

Gjenoppretting fra spinn

Under en tur i løpet av vinteren 1931 kom flyet hennes i spinn og ville ha havarert. Hun klatret ut av cockpit forberedte  seg til å hoppe i fallskjerm, men hennes vekt på vingen vippet flyet nok til å ta det ut av spinn. Hun klatret tilbake til cockpit og gjenvant kontrollen i 200 meters høyde. Dette fikk henne inn i en jobb his produsenten av Vance Viking som deres talskvinne. I 1931 fikk hun også lisens som trafikkflyver. (B-sertifikat)

De senere år,

Hun sluttet seg til Connecticut Civil Air Patrol i 1942 og steg i gradene til oberst.

Død

Hun døde i Sharon, Connecticut 15. januar 1997.
JUnit

Eksempel

import static junit.framework.Assert.*;

public class AddisjonsTest
{
        @Test
        public void addisjonsTest()
        {
                Adderer adderer = new Adderer();
                int sum = adderer.adder(5, 9);
                assertEquals(sum, 14);
        }
}
George Fisher

Vokalstil

Fisher er like kjent for sin helikopter-stil når han headbanger som når han spytter hurtige tekster mens han opprettholder enten sin strupegrowl eller sitt varemerkede scream (det første kan bli hørt i mange Cannibal Corpse-sanger som Worm Infested og den siste finner man et godt eksempel på i begynnelsen av Mutation of the Cadaver, Devoured by Vermin og på slutten av They Deserved To Die. Han startet som vokalist for Cannibal Corpse sent i 1995.
Norsk internasjonalt skipsregister

Norsk internasjonalt skipsregister (forkortet NIS) ble opprettet i 1987 og er et skipsregister som skal sikre rettsvern til registrerte rettigheter i norske skip og være et ledd i den offentlige kontrollen med skip og skips eierforhold. Skipsregistrene NIS/NOR er et eget forvaltningsorgan underlagt Nærings- og handelsdepartementet, med kontor i Bergen.
Erling Dekke Næss var den første som tok til orde for opprettelsen av et norsk internasjonalt skipsregister og markerte seg som en sterk forkjemper for denne saken. Hovedformålet med opprettelsen av NIS var å sikre at norskeide skip ble registrert under norsk flagg, bedre konkurransevilkårene for norskregistrerte skip i utenriksfart samt å opprettholde sysselsetting av norske sjøfolk. Ved etableringen av NIS ble det åpnet for bruk av utenlandsk mannskap på hjemlandets lønnsvilkår.
Skip som er registrert i NIS seiler under norsk flagg og er undergitt norsk jurisdiksjon. Norsk skipslovgivning gjelder for skip registrert i NIS med visse unntak. Det er ikke krav til at eierselskapet er etablert i Norge, men teknisk eller kommersiell drift av skipene må skje fra Norge. Skip registrert i NIS tillates ikke å føre last eller passasjer mellom norske havner eller å gå i fast rute mellom norsk og utenlandsk havn. I september 2003 var det 28 NIS-skip som hadde dispensasjon for å gå i norsk innenriksfart.
Passasjerskip og lasteskip, luftputefartøy, boreplattformer og andre flyttbare innretninger kan registreres i NIS. Fiskefartøy kan ikke registreres.
NIS bestod av 637 skip i 2006, mot 629 skip i 2005. Av disse var 245 skip registrert med utenlandske eiere. Det ble slettet 73 skip i registeret i 2006 mot 128 i 2005.
Follo tingrett

Follo tingrett er en tingrett under Borgarting lagdømme i Ski, ca. 25 km sydøst for Oslo, i Akershus fylke. Etablert 1. januar 2006 ved en sammenslåing av Indre Follo tingrett og Ytre Follo tingrett, begge før 2002 under betegnelsen herredsrett. Follo tingrett dekker Follo-kommunene Enebakk, Frogn, Nesodden, Oppegård, Ski, Vestby og Ås.
Sorenskriver er Inger Myhr. Domstolen har åtte dommere og én dommerfullmektig.
Follo sorenskriverembete ble opprettet i 1591 og besto fram til 1955 da det ble delt i Ytre Follo og Indre Follo sorenskriverembeter. Drøbak var i perioden 1851 til 1902 utskilt med eget byfogdembete.
Think It All Over

«Think It All Over» er en britisk sang med melodi og tekst av Chris Andrews.
Sandie Shaw utgav den som sin tyvende single (Pye 7N 17426) i mai 1969.
«Think It All Over» var hennes siste single som ble skrevet av Chris Andrews, og den var inspirert av de tyske oompahbandene som var populære på den tiden.

Norsk versjon

Fredrik Friis har skrevet en norsk tekst. På norsk bærer den tittelen «Tenker du etter». Gunn Støa utgav den på singlen Columbia GN 1836 i 1969.

Listeplasseringer

Shaws innspilling kom på den britiske singlelisten 17. mai 1969 og lå der i fire uker med nummer 42 som høyeste plassering.
Den ble Shaws siste single i tiåret som kom inn på listen.
Pionerskoje

Pionerskoje (russ.: Пионерское, finsk: Kuolemajärvi) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Pionerskoje ble tildelt i 1948.
Før 1944 var Kuolemajärvi en finsk kommune i Viborgs län. Kommunen hadde 3&503&5686&5 686 innbyggere i 1939.
Table Mountain

Table Mountain eller Taffelberg er et platåfjell (mesa) syd for Cape Town i Sør-Afrika. Fjellets høyeste punkt er Maclear's Beacon 1086 meter over havet. Toppen av fjellet danner et 3 km langt platå.
Taffelberg er en populær turistattraksjon i Kappstaden. Ved bergets vestre side fører en taubane opp til platået.
Taffelberg er kjent for sin rike flora, og er fredet som en del av Cape Peninsula National Park, som igjen inngår i verdensarvområdet Cape floraregion. Det skal finnes 1470 ulike plantevekster på berget, hvorav mange er endemiske. Blant annet finnes det 250 ulike arter av tusenfryd. På fjellet finnes også mange ulike dyrearter, blant annet den besynderlige klippegrevlingen.
Stjernebildet Taffelberg har fått sitt navn fra fjellet.
Boklotteriets stipendiater 1949

Det svenske Boklotteriet startet i 1948 etter et initiativ av forfatteren Carl Emil Englund. Boklotteriet ble opprettet som en reaksjon på den lille støtten den svenske staten ga seriøse skjønnlitterære forfattere. Det var et lotteri der premiene var bøker og der overskuddet av lotteriet gikk til stipender for kulturarbeidere og spesielt forfattere. Selv om stipendene i dag virker små så hadde disse beløpene betydelig kjøpekraft da de ble utdelt. Overskuddet for Boklotteriet 1948 ble cirka SEK 47 000. Våren 1949 var det tid for å peke ut de første stipendiater.
Bebius

Utseende

Middelsstore, lange og tynne, brune trebukker. Antennene er kortere enn kroppen. Pronotum er tønneformet uten tenner på sidene. Dekkvingene er litt avsmalnende bakover.

Utbredelse

Slekten er utbredt i Australia og Ny-Caledonia.
Høstutstillingsprisen

Høstutstillingsprisen, også kjent under det fulle navnet Høstutstillingsprisen - Bildende Kunstneres Hjelpefonds kunstpris, er en norsk kunstpris som utdeles hvert år under Statens Høstutstilling. Prisen skal gå til en kunstner som deltar på Høstutstillingen med det verk som ansees som mest betydningsfullt på årets utstilling. En jury på tre kårer prisvinneren, bestående av leder for Den Nasjonale Jury, oppnevnt av Norske Billedkunstnere, en representant valgt av Kritikerlaget og en representant valg av Bildende Kunstneres Hjelpefonds styre. Prisen kan deles dersom verket er et fellesarbeid av flere kunstnere. Kunstprisen har til formål å synliggjøre Høstutstillingens betydning for norsk samtidskunst.
Prisen som er på kr 150 000 deles ut av Bildende Kunstneres Hjelpefond, en organisasjon som forvalter den kunstavgiften som er pålagt ved offentlig omsetning av kunst i Norge priset høyere enn 2000 kr. Prisen ble for første gang delt ut i 2003 da til Jan Christensen og Øystein Aasan.
Mengyin

Mengyin (kinesisk: 蒙阴县; pinyin: Méngyīn Xiàn) er et fylke i provinsen Shandong i Folkerepublikken Kina.Det ligger under byprefekturet Linyi.
Befolkningen i 1999 var på 524.565.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Fingal

«Fingal» er en skillingsvise som første gang kom på trykk i 1830. Visa stammer fra Tyskland, og finnes i utallige versjoner, og er trykket i mange visehefter. Antall år Fingal brakte alene, varierer fra 13 til 16 og 19 år. I Norge finner man visa først i Numedalen på slutten av 1800-tallet. Melodien er tradisjonell, og brukt til en rekke andre viser. Her i landet kjenner vi den til slageren «Piken i dalen». Visa om «Fingal» er innspilt på platen Frem fra Glemselen kap. 5 med Helge Borglund.
Stable Hybrid Release

SHR, tidligere kalt Stable Hybrid Release, er en brukerutviklet Linuxdistribusjon for smarttelefoner, som er basert på rammeverkene OpenEmbedded og FSO. Flere ulike grafiske verktøy er gjort tilgjengelige for distribusjonen, slik som GTK+ og Qt.
Distribusjonen benytter seg av skrivebordsmiljøet Enlightenment. SHR kjører på arkitekturen ARM.
Buckingham Palace

Attraksjoner

Om sommeren, når dronningen oppholder seg på Balmoral Castle i Skottland, kan publikum få guidede omvisninger i deler av Buckingham Palace. Palasset er sannsynligvis mest kjent for vaktskiftet, som betegnes Changing of The Guards.